મારી બિપાશા સાથે જ્યારે પહેલી વાર મુલાકાત થવાની હતી ત્યારે મને થોડો ડર લાગી રહ્યો હતો, પણ તે મારી સારી મિત્ર બની ગઈ છે. હું જ્યારે મૉડલિંગમાં પણ નહોતી આવી ત્યારે મેં તેની ફિલ્મો જોઈ છે અને હવે હું તેની સાથે કામ કરી રહી છું એ વાત પર તો મને પહેલાં વિશ્વાસ જ નહોતો થયો. પહેલી મુલાકાતમાં તે મને પ્રેમથી ગળે મળી હતી અને પછી અમારી વચ્ચે વાતોનો સિલસિલો શરૂ થઈ ગયો હતો. ‘રાઝ’ બિપાશાની કરીઅર માટે મોટો વળાંક સાબિત થઈ હતી અને હું આશા રાખું છું કે ‘રાઝ ૩’ મારા માટે પણ એટલી જ લકી સાબિત થાય.